Euroopa Liidu Teataja L 149 , 21/06/1993 Lk 0014 - 0015

Soomekeelne eriväljaanne: Peatükk 11 Köide 22 Lk 0050

Rootsikeelne eriväljaanne: Peatükk 11 Köide 22 Lk 0050



Nõukogu otsus, 17. mai 1993, ühenduse ühinemise kohta 1979. aasta piiriülese õhusaaste kauglevi Genfi konventsiooni protokolliga, mis käsitleb lämmastikoksiidide heitkoguste või nende piiriülese leviku kontrolli (93/361/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 130s, võttes arvesse komisjoni ettepanekut, [1] võttes arvesse Euroopa Parlamendi arvamust [2] võttes arvesse majandus- ja sotsiaalkomitee arvamust, [3] ning arvestades, et: asutamislepingu artikli 130 lõikes 5 sätestatakse ühenduse ja liikmesriikide aktiivne koostöö rahvusvaheliste keskkonnakaitsemeetmete osas; õhusaaste piiriülese laadi tõttu on ühenduse huvides osaleda selle saaste vähendamiseks kavandatud rahvusvahelistes meetmetes; ühendus on lepinguosaline ÜRO Euroopa Majanduskomisjoni piiriülese õhusaaste kauglevi konventsioonis (1979. aasta Genfi konventsioonis [4] ja ühes selle protokollis EMEP (õhusaasteainete kauglevi seire ja hindamise Euroopa koostööprogrammi) [5] rahastamise kohta; asutamislepingu artikli 130r lõikes 2 sätestatakse, et ühenduse meetmed peaksid rajanema põhimõtetel, mille järgi tuleb võtta ennetusmeetmeid ning keskkonnakahjustus heastada eeskätt kahjustuse kohas; õhusaaste osas on need põhimõtted sätestatud mitmes ühenduse õigusaktis lämmastikoksiidide heitkoguste vähendamise kohta nende peamistes tekkekohtades (mootorsõidukid ja suured põletusseadmed); põhimõte, et saasted kõrvaldatakse nende tekkekohas, on üks eesmärkidest konventsiooni NOx protokollis, milles üldeesmärgina sätestatakse eelkõige lämmastikoksiidide koguheite stabiliseerimine ning nähakse ette heitmestandardite kohaldamine ja saastevastaste meetmete vastuvõtmine, säilitades samas õiguse vajaduse korral rangemaks muuta kohustust uuteks läbirääkimisteks; ülemääraseid kulusid vältides parima võimaliku tehnika kasutamine, mis on ette nähtud protokolli põhikohustusena, on alates 1984. aastast sätestatud ühenduse õigusaktides, mis käsitlevad tööstusliku päritoluga õhusaaste vastu võitlemist; sama põhimõte on alates 1989. aastast saanud peamiseks põhimõtteks mootorsõidukite heitkoguste vähendamiseks; võttes arvesse keskkonnale põhjustatud kahju ning pidades silmas lämmastikoksiidide heitkoguste põhjustatud õhusaaste kauglevi piiriülest laadi tuleks võtta ühismeetmed rahvusvahelisel tasemel; ühendus peaks ühinema protokolliga, mis käsitleb lämmastikoksiidide heitkoguste või nende piiriülese leviku vähendamist; lämmastikoksiidide koguheite stabiliseerimine on selle oluline esimene samm; kogu ühenduses tervikuna on tarvis oluliselt vähendada nii lämmastikoksiidide kui kõigi nitrogeensete saasteainete praegust taset ON VASTU VÕTNUD JÄRGMISE OTSUSE: Artikkel 1 Euroopa Majandusühendus ühineb 1979. aasta piiriülese õhusaaste kauglevi Genfi konventsiooni protokolliga, mis käsitleb lämmastikoksiidide heitkoguste või nende piiriülese leviku kontrolli. Kõnealuse protokolli tekst on lisatud käesolevale otsusele. Artikkel 2 Nõukogu eesistuja annab ühinemiskirja hoiule protokolli artikli 14 kohaselt. Brüssel, 17. mai 1993 Nõukogu nimel eesistuja J. Hilden [1] EÜT C 230, 4.9.1991, lk 61. [2] EÜT C 150, 15.6.1992, lk 226. [3] EÜT C 40, 17.2.1992, lk 11. [4] EÜT L 171, 27.6.1981, lk 11. [5] EÜT L 181, 4.7.1986, lk 1. --------------------------------------------------